పహిల్వాన్

పహిల్వాన్ 2019లో విడుదలైన తెలుగు సినిమా. ఆర్‌.ఆర్‌.ఆర్‌. మోషన్‌ పిక్చర్స్‌, వారాహి చలనచిత్రం బ్యానర్ల పై స్వప్న కృష్ణ నిర్మించిన ఈ సినిమాకు ఎస్‌. కృష్ణ దర్శకత్వం వహించాడు. సుదీప్‌, ఆకాంక్ష సింగ్‌, సునీల్‌ శెట్టి, కబీర్‌ దుహన్‌ సింగ్‌, అవినాష్‌, సుషాంత్‌ సింగ్‌ ప్రధాన పాత్రల్లో నటించిన ఈ సినిమా సెప్టెంబరు 12, 2019న విడుదలైంది.

కథ
కృష్ణ (సుదీప్) ఓ అనాథ. అతడిని కుస్తీ పహిల్వాన్ శంకర్ (సునీల్ శెట్టి) చేరదీస్తాడు. చిన్నతనం నుంచి తన దగ్గరే ఉంచుకొని పెంచి పెద్ద చేస్తాడు. సుదీప్ చిన్నప్పటి నుంచి కుస్తీ వాతావరణంలో పెరగడం వలన గురువు దగ్గర ఆ విద్యను నేర్చుకుంటాడు. కుస్తీ పోటీల్లో మంచి పేరు తెచ్చుకుంటాడు. ఈ సమయంలో కృష్ణ (సుదీప్) ఆకాంక్ష సింగ్ తో ప్రేమలో పడి కుస్తీని నిర్లక్ష్యం చేస్తాడు. ఈ విషయం తెలిసిన శంకర్ (సునీల్ శెట్టి) మందలించినా వినకుండా ఆకాంక్ష సింగ్ ను వివాహం చేసుకుంటాడు. ఇదంతా అతని గురువు శంకర్ కి నచ్చదు తన దగ్గర నేర్చుకున్న కుస్తీని ఎక్కడ ప్రదర్శించవద్దని చెప్పి, కృష్ణను ఇంటి నుంచి పంపించేస్తాడు. గురువు ఆజ్ఞను జవదాటని కృష్ణ అక్కడి నుంచి దూరంగాదూరంగా వెళ్ళి బాక్సింగ్ ఛాంపియన్ ఎలా అయ్యాడు..? అనేదే మిగతా సినిమా కథ.

నటీనటులు
సుదీప్  
ఆకాంక్ష సింగ్‌ 
సునీల్ శెట్టి 
కబీర్ సింగ్ దుహా 
అవినాష్‌ 
సుషాంత్‌ సింగ్‌ 
శరత్‌ లోహితాశ్వ 
అప్పన్న

సాంకేతిక నిపుణులు
బ్యానర్లు: ఆర్‌.ఆర్‌.ఆర్‌. మోషన్‌ పిక్చర్స్‌, వారాహి చలనచిత్రం 
నిర్మాత: స్వప్న కృష్ణ
కథ, స్క్రీన్‌ప్లే, దర్శకత్వం:ఎస్‌.కృష్ణ 
సంగీతం: అర్జున్‌ జన్యా
సినిమాటోగ్రఫీ: కరుణాకర ఏ.
ఎడిటింగ్: రూబెన్‌

పాటలు

మూలాలు

2019 తెలుగు సినిమాలు